Ehson
Ehson (arabcha: إِحْسَان – „yaxshi ish, rahm-shafqat“) – islomda xudojoʻy ish, komil ibodat, sidqidildan xizmat qilish, musulmon kishi Allohni koʻrgandek sajda qilishi. Imon va islom bilan birga iymonning uch darajasidan biri hamda iymonning eng oliy koʻrinishi. Ehsonning teskarisi munofiqlik (nifoq) va koʻz-koʻz qilish (riyo) dir. Toʻliq ixlosga erishish uchun musulmonlarga Allohni doimo zikr qilish (zikr), turli ibodatlarda tirishqoqlik, nafsga qarshi kurashish, samimiy tavba qilish, xayr-ehson qilish va hokazolar orqali qalbini har qanday gunohlardan tozalash tavsiya etiladi.